Charlton (Greenwich)

Charlton er et område i Greenwich i det sørøstlige London. Det er lokalisert øst for Greenwich og vest for Woolwich. Det er lokalisert 11,6 km øst-sørøst for Charing Cross. I henhold til folketellingen i 2011 har stedet en befolkning på 14 385 innbyggere.Local statistics , Office for National Statistics: Neighbourhood Statistics Stedet har sin egen fotballklubb, Charlton Athletic FC, som ble stiftet 1905.Charlton Athletics offisielle nettsted

«Charlton next Woolwich» var et gammel sogn i grevskapet Kent som ble en del av storbyområdet London i 1855. Det gamle sentrum er Charlton Village, som ligger i en åsside ved Themsen, og er absorbert av den større forstadsbebyggelsen som strekker seg ned til elvebredden, der hvor Thames Barrier ligger. I Charlton står det storstilte palasset Charlton House, et palass fra tidlig på 1600-tallet.«Charlton House» , Royal Greenwich Heritage Trust (RGHT) Spencer Perceval, den eneste britiske statsministeren som ble myrdet, tilbrakte sin tidligste barndom i Charlton House og ble gravlagt i kirkegården til St Luke’s churchyard i 1812.«Charlton Village, Greenwich», Hidden London

 Etymologi 
Stedsnavnet Charlton er første gang dokumentert i Domesday Book av 1086 som Cerletone.Mills, A.D. (2000): Oxford Dictionary of London Place Names. Oxford. Det er sammensatt av to ledd, ceorl og tūn, og har betydningen «frimanns gård». Det er vanlig engelsk stedsnavn og sognet var også kjent som «Charlton next Woolwich» for å adskille det fra «Charlton by Dover». I løpet av 1800-tallet ble forstadsområdet ved elven omtalt som New Charlton, i kontrast til Charlton Village.

 Historie 
Kirken St Luke’s er første gang dokumentert i 1077 da det lå i sentrum av et omfattende sogn. I 1093 ble herregården Charlton gitt til klosteret Bermondsey Abbey av biskop Robert Blouet av Lincoln. I 1268 ble det bevilget en markedsdag på mandager til klosteret ved Charlton, foruten også et årlig stormarked på tre dager, sentrert på treenighetssøndag, den åttende søndagen etter påske.Luard, H.R. (1866): Annales Monastici, 5 bind, Rolls Series, 3

Det mest kjente byggverket sammen med Thames Barrier er Charlton House, en jakobinsk herregård tegnet av John Thorpe. Charlton House ble bygget for Adam Newton, lærer for prins Henry Frederick, den eldste sønnen til Jakob I. Den store renessansebygningen ble ferdigbygd i 1612, det samme året som prinsen døde. Da Adam Newton døde i 1630 uten arvinger,Stuart Handley: «Newton, Sir Adam, first baronet», Oxford Dictionary of National Biography etterlot han seg økonomiske midler som ble benyttet for å ombygge kirken.«St Luke's Church – Greenwich», arkivert fra originalen den 28. mai 2014 hos Wayback Machine. I nordenden av hagen til Charlton House står et morbærtre som ble plantet i 1608 etter ordre fra Jakob I, i et forsøk på å kultivere silkeormer.

Stedet hadde tidligere et dårlig rykte. Daniel Defoe skrev i A tour thro' the whole island of Great Britain (utgitt i tre bind mellom 1724 og 1727) at stedet var «berømt, eller heller beryktet, for den årlige sammenkomsten av gale på Horn-Fair». Han fortsatte med å gjøre det klart at han hadde svært lite sans for oppførselen han hadde sett på denne festivalen; særlig misfornøyd var han med kvinnene som var «spesielt uforskammet på denne dagen, som om det var en dag som rettferdiggjorde at de slapp løs alle uanstendigheter og usømmeligheter…»Reay, Barry (2014): Popular Cultures in England 1550-1750, Routledge, s. 209

Storbritannias eneste statsminister som har blitt myrdet (i 1812), Spencer Perceval, ligger begravd i sognekirken.

Charlton er også hjemstedet til fotballklubben Charlton Athletic FC, som har sin hjemmebane på The Valley, et tidligere kalkbrudd nord for Charlton Village. En annen idrettsklubb i området er den gamle og ærverdige Blackheath Rugby Club.

 Kjente personer 
Blant kjent beboere er:

William Henry Barlow (1812–1902), sivilingeniør, 145 Charlton Road.
Walter de la Mare (1873–1956), lyriker, født i 83 Maryon Road (revet).
Italo Svevo (1861–1928, italiensk forfatter, 67 Charlton Church Lane.
Bernard Ashley, barnebokforfatter, en gate i Charlton er nå oppkalt etter ham.
 Skuespiller Vanessa Redgrave ble født i Greenwich.
 Daniel Day-Lewis, skuespiller, vokste opp i Charlton.

 Referanser 

 Eksterne lenker 


Kategori:Steder i Greenwich
Kategori:Bosetninger ved Themsen
Kategori:Domesday Book